CELEX: C2007/170/62
Language: el
Date: 2007-07-21 00:00:00
Title: Υπόθεση T-179/07: Προσφυγή της 23ης Μαΐου 2007 — Anvil Knitwear κατά ΓΕΕΑ — Aprile e Aprile (Aprile)

21.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 170/32
            
         Προσφυγή της 23ης Μαΐου 2007 — Anvil Knitwear κατά ΓΕΕΑ — Aprile e Aprile (Aprile)
   (Υπόθεση T-179/07)
   (2007/C 170/62)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Anvil Knitwear, Inc. (Νέα Υόρκη, ΗΠΑ) (εκπρόσωποι: G. Würtenberger, T. Wittmann, δικηγόροι, και R. Kunze, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Aprile e Aprile Srl (Frazione Funo, Ιταλία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών, της 22ας Μαρτίου 2007, στην υπόθεση R 1076/2006-2, η οποία αφορούσε τη βασιζόμενη στο υπ' αριθ. 30 011 766 γερμανικό σήμα «ANVIL» ανακοπή κατά της υπ' αριθ. 3 800 232 αίτησης καταχώρισης ως κοινοτικού σήματος του σήματος «Aprile» μαζί με το σχετικό σύμβολο,
            
         
               —
            
            
               να δεχτεί την ανακοπή κατά της υπ' αριθ. 3 800 232 αίτησης καταχώρισης ως κοινοτικού σήματος του σήματος «Aprile» μαζί με το σχετικό σύμβολο και να απορρίψει την υπ' αριθ. 3 800 232 αίτηση καταχώρισης ως κοινοτικού σήματος του σήματος «Aprile» μαζί με το σχετικό σύμβολο,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Aprile e Aprile Srl
   
      Σήμα προς καταχώριση: Το εικονιστικό σήμα «Aprile» για προϊόντα των κλάσεων 18 και 25 — αίτηση υπ' αριθ. 3 800 232
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: Το εθνικό λεκτικό σήμα «ANVIL» για προϊόντα της κλάσης 25
   
      Απόφαση του τμήματος ανακοπών: Πλήρης απόρριψη της ανακοπής
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση των άρθρων 8, παράγραφος 1, 73 και 74 του κανονισμού 40/94 του Συμβουλίου, καθόσον το τμήμα προσφυγών δεν αξιολόγησε το ότι τα σχετικά προϊόντα εν μέρει ταυτίζονται και εν μέρει είναι παρόμοια ούτε το ότι το προγενέστερο σήμα έχει αυξημένη διακριτική δύναμη. Επιπλέον, το τμήμα προσφυγών δεν παρέθεσε ούτε αντικειμενικά ούτε αμερόληπτα τους λόγους στους οποίους στήριξε την απόφασή του ούτε έλαβε προσηκόντως υπόψη τα αναμφισβήτητα πραγματικά περιστατικά της υπόθεσης.